CELEX: 62010TN0556
Language: lt
Date: 2010-12-06 00:00:00
Title: Byla T-556/10: 2010 m. gruodžio 6 d. pareikštas ieškinys byloje Novatex prieš Tarybą

29.1.2011   
            
            
               LT
            
            
               Europos Sąjungos oficialusis leidinys
            
            
               C 30/55
            
         2010 m. gruodžio 6 d. pareikštas ieškinys byloje Novatex prieš Tarybą
   
   (Byla T-556/10)
   ()
   2011/C 30/97
   Proceso kalba: anglų
   
      Šalys
   
   
      Ieškovė: Novatex Ltd (Karachi, Pakistanas), atstovaujama advokato B. Servais
   
      Atsakovė: Europos Sąjungos Taryba
   
      Ieškovės reikalavimai
   
   
               —
            
            
               Panaikinti 2010 m. rugsėjo 27 d. Tarybos įgyvendinimo reglamentą (ES) Nr. 857/2010, kuriuo tam tikram importuojamam Irano, Pakistano ir Jungtinių Arabų Emyratų kilmės polietileno tereftalatui nustatomas galutinis kompensacinis muitas ir galutinai surenkamas jam nustatytas laikinasis muitas (1).
            
         
               —
            
            
               Priteisti iš Tarybos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškiniui pagrįsti ieškovė nurodo du ieškinio pagrindus.
   Pirmuoju ieškinio pagrindu nurodoma tai, jog, klaidingai konstatavusi, kad galutinio mokesčio režimas yra schema, pagal kurią atsisakoma vyriausybės pajamų, ir todėl pagal šią schemą teikiama finansinė pagalba, dėl ko galutinio mokesčio režimas neabejotinai suteikia naudos ieškovei, Taryba pažeidė Tarybos reglamento (EB) Nr. 597/2009 (2) 3 straipsnį. Ieškovė teigia, kad:
   
               —
            
            
               Galutinis mokesčio režimas negali būti laikomas finansine pagalba pagal Tarybos reglamento (EB) Nr. 597/2009 3 straipsnio 1 dalies a punkto ii papunktį, aiškinamą kartu su atitinkamomis PPO susitarimo dėl subsidijų ir kompensacinių priemonių nuostatas bei jų išaiškinimu PPO praktikoje.
            
         
               —
            
            
               Ginčijamu reglamentu pažeidžiama Tarybos reglamento (EB) Nr. 597/2009 3 straipsnio 2 dalis, kaip ji aiškinama atsižvelgiant į atitinkamas PPO susitarimo dėl subsidijų ir kompensacinių priemonių nuostatas bei pripažįstant, kad galutiniu mokesčio režimu ieškovei suteikiama nauda.
            
         Pagal antrąjį ieškinio pagrindą, kuriame tvirtinama, kad Taryba pažeidė:
   
               —
            
            
               Tarybos reglamento (EB) Nr. 597/2009 3 straipsnio 2 dalį ir 6 straipsnio b punktą, kaip jie aiškinami atsižvelgiant į atitinkamas PPO susitarimo dėl subsidijų ir kompensacinių priemonių nuostatas, nes buvo naudojama tiriamuoju laikotarpiu taikyta komercinė palūkanų norma, paimta iš Pakistano valstybinio banko (State Bank of Pakistan) Interneto svetainės, o ne komercinė palūkanų norma, taikoma tuo metu, kai ieškovas sudarė paskolos sutartį.
            
         
               —
            
            
               Tarybos reglamento (EB) Nr. 597/2009 7 straipsnio 2 dalį, kaip jie aiškinami atsižvelgiant į atitinkamas PPO susitarimo dėl subsidijų ir kompensacinių priemonių nuostatas, nes buvo naudojamas netinkamas vardiklis, t. y. eksporto apyvarta, o ne tinkamas vardiklis — apyvarta.
            
         
      (1)  OL L 254, 2010, p. 10
   
   
      (2)  2009 m. birželio 11 d. Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (OL L 188, 2009, p. 93).